
Domnului deputat Cătălin Micula

Preşedintele Comisiei pentru cultură, arte, mijloace de informare în masă

AVIZ ÎNLOCUITOR

asupra proiectului de Lege pentru modificarea şi completarea Legii nr.111/1995 

privind constituirea, organizarea şi funcţionarea Depozitului legal de documente, indiferent de suport
În conformitate cu prevederile art. 95 şi 115 din Regulamentul Camerei Deputaţilor republicat, Biroul permanent a trimis spre dezbatere şi avizare Comisiei pentru tehnologia informaţiei şi comunicaţiilor, proiectul de Lege pentru modificarea şi completarea Legii nr.111/1995 privind constituirea, organizarea şi funcţionarea Depozitului legal de documente, indiferent de suport, P.L. X-975/18.12.2006.
Potrivit prevederilor art. 61 din Regulamentul Camerei Deputaţilor, republicat, membrii Comisiei pentru tehnologia informaţiei şi comunicaţiilor au reexaminat propunerea legislativă mai sus menţionată în şedinţa din 08 mai 2007. În urma dezbaterilor, membrii comisiei au hotărât, cu unanimitatea membrilor prezenţi, avizarea favorabilă a proiectului de lege cu amendamentele anexate.

PREŞEDINTE,


           dr. Varujan Pambuccian
Anexa

Amendamente admise

1. La articolul 1, alineatul (3) se elimină, deoarece Depozitul legal reprezintă fondul intangibil al patrimoniului cultural naţional mobil care cuprinde documente produse în serie. Programele de calculator şi bazele de date nu îndeplinesc aceste cerinţe şi în plus există o problemă de dublare a eforturilor Depozitului legal cu cele a Registrelor naţionale a fonogramelor, programelor de calculator şi al videogramelor administrate de Oficiul Român pentru Drepturile de Autor. O bază de date poate face parte dintr-un program informatic, un program informatic poate gestiona o bază de date iar o bază de date poate fi de sine stătătoare, dar care să depindă de un mediu tehnologic, care de cele mai multe ori nu poate fi duplicat pentru a fi supus prevederilor Depozitului legal.
2. La articolul 2, lit. i va avea următorul cuprins:
„i) document în formă electronică: o colecţie de date în formă electronică între care există relaţii logice şi funcţionale şi care redau caractere cu semnificaţie inteligibilă, sunete sau imagini, cu excepţia programelor informatice şi a  bazelor de date, destinate a fi reprezentate prin intermediul unui program informatic sau al altui procedeu similar;”
Este necesară definirea conţinutului documentului în formă electronică şi nu a suporturilor pe care pot fi înregistrate aceste documente în formă electronică. Datele în formă electronică sunt definite în Legea nr.455/2001 privind semnătura electronică şi sunt reprezentări ale informaţiei într-o formă convenţională adecvată creării, prelucrării, trimiterii, primirii sau stocării acesteia prin mijloace electronice.
În legislaţia în vigoare terminologia folosită este cea de „formă electronică” şi nu „format electronic”. În consecinţă propunem utilizarea sintagmei „formă electronică”.
3. La articolul 2, lit. l) se elimină, pentru corelare cu modificarea adusă art. 1 alin. (3)
4. La articolul 61, lit. a alin. (1) va avea următorul cuprins:
„a) cărţile, inclusiv cărţile publicate în formă electronică”
Pentru a se face distincţia mai clară între cărţile publicate pe suport hârtie şi cărţile publicate exclusiv în formă electronică.
5. La articolul 62 lit. d) şi f) ale alin. (1) se elimină, deoarece documentele audiovizuale sunt incluse în definiţia propusă pentru documentul în formă electronică.
6. La articolul 62, lit. e) a alin. (1) va avea următorul cuprins:
„e) documentele în formă electronică;”
Este inoportună menţionarea tipului de suport, deoarece tehnologia mediilor de stocare evoluează foarte rapid. Intenţia de a enumera suporturile cunoscute în acest moment poate să ducă la interpretări restrictive.
7. La articolul 65, lit.b) a alin. (1) se elimină, deoarece publicaţiile on-line au o natură dinamică degajată prin dezbaterea asupra însăşi conţinutului, este de-a dreptul o misiune imposibilă de a întruni prevederea legii.

Depunerea un exemplar off—line aşa cum transpare din propunere implică adaptarea conţinutului într-un format conform Legii arhivării electronice, care să fie preluat după reglementările aceleiaşi legi.

Mare parte din iniţiativele similare din întreaga lume se confruntă cu probleme care ţin de natura efemerităţii conţinutului şi de resursele financiare şi logistice mari care trebuie să le pună la dispoziţie.

8. La articolul 65 alin. (2) se elimină pentru corelare cu punctul anterior.
9. Articolul 161 va avea următorul cuprins:
„La propunerea Ministerului Comunicaţiilor şi Tehnologiei Informaţiei şi a Ministerului Culturii şi Cultelor, Guvernul va aproba prin hotărâre normele de constituire şi organizare a depozitului de documente în formă electronică definite conform prezentei legi.” 

Este necesară definirea clară a obiectului de reglementare prin hotărâre de Guvern, care să se refere strict la sfera de aplicare a prezentei legi. 

